Arif Mohammad Khan: केरल में अब विपक्षी दलों ने राज्‍यपाल आरिफ मोहम्‍मद खान के खिलाफ खोला मोर्चा - kerala opposition parties now open front against governor arif mohammad khan | Navbharat Times
ELECTION_TOPBAND_1582196983226
kerala opposition parties now open front against governor arif mohammad khan
Published By Shailesh Shukla | टाइम्स न्यूज नेटवर्क | Updated: 26 Jan 2020, 09:40:00 AM IST
केरल के राज्यपाल आरिफ मोहम्मद खान के खिलाफ अब विपक्ष ने खोला मोर्चा
राज्यपाल को वापस बुलाने के लिए स्पीकर से प्रस्ताव पेश करने की मांगी इजाजत
सीएए के खिलाफ विधानसभा में पारित प्रस्ताव पर गवर्नर आरिफ ने जताई थी आपत्ति
नेता विपक्ष ने कहा कि राज्यपाल को अगर आपत्ति तो लिखित में बताना चाहिए था
केरल में अब कांग्रेस के नेतृत्‍व वाले विपक्षी गठबंधन यूडीएफ ने राज्‍यपाल आरिफ मोहम्‍मद खान के खिलाफ मोर्चा खोल दिया है। विपक्षी दलों ने विधानसभा अध्‍यक्ष से राष्‍ट्रपति द्वारा राज्‍यपाल को वापस बुलाने के लिए विधानसभा में प्रस्‍ताव पेश करने की अनुमति मांगी है। इससे पहले केरल की सत्‍तारूढ़ एलडीएफ भी कई मुद्दों पर राज्‍यपाल को घेर चुकी है।
सत्य बोलना कांग्रेस को पाप लगता है , इसीलिए कांग्रेसी चाटुकार होते हैं , सीताराम केसरी , नरसिंहराव , कामराज इत्यादि इनके ज्वलंत उदाहरण हैं
इस कदम की पुष्टि करते हुए विपक्ष के नेता रमेश चेन्‍न‍िथला ने कोच्चि में संवाददाताओं से कहा कि राज्‍यपाल आरिफ मोहम्‍मद खान को वापस बुलाने की मांग इसलिए जरूरी है क्‍योंकि राज्‍यपाल लगातार नागरिक संशोधन कानून के खिलाफ विधानसभा की ओर पारित प्रस्‍ताव पर लगातार आपत्ति जता रहे हैं। यह विधानसभा के अपमान के समान हैं। साथ लोगों की भावनाओं को खारिज करने जैसा है।
खान ने कहा कि सरकार के साथ कोई टकराव नहीं है, लेकिन साथ ही कहा कि उन्हें सूचित किए बगैर सीएए के खिलाफ उच्चतम न्यायालय का रुख करने का राज्य का कदम सही नहीं है। पिछले कुछ सप्ताह से राज्य सरकार के साथ टकराने वाले खान ने कहा, ‘विचार अलग हो सकते हैं लेकिन इसे टकराव नहीं कहा जा सकता।’ वरिष्ठ कांग्रेस नेता ने कहा कि उन्होंने विधायी कामकाज के नियम 130 के तहत विधानसभा में प्रस्ताव पेश करने की अनुमति मांगने के लिए अध्यक्ष पी श्रीरामकृष्णन को नोटिस दिया है।
फाइल फोटो: आर‍िफ मोहम्‍मद खान
Web Title kerala opposition parties now open front against governor arif mohammad khan(News in Hindi from Navbharat Times , TIL Network)
और जानें:सीएए प्रस्‍ताव केरल राज्‍यपालकेरल व‍िधानसभाकेरल राज्‍यपाल सीएएआरिफ मोहम्‍मद खान केरल राज्‍यपालआरिफ मोहम्‍मद खानkerala opposition partieskerala opposition caaKerala Governorarif mohammad khan caaArif Mohammad KhanOther cities NewsOther cities News in HindiOther cities Latest NewsOther cities Headlinesअन्य शहर समाचार